Uredba Komisije (EGS) št. 1911/92

z dne 9. julija 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo Komisije (EGS) št. 1039/92 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz utemeljitev, navedenih v stolpcu 3;

ker je primerno, da se lahko ob upoštevanju veljavnih ukrepov v Skupnosti v zvezi s sistemi dvojnega preverjanja ter predhodnim in naknadnim nadzorom Skupnosti nad tekstilnimi izdelki ob uvozu v Skupnost v skladu z določbami iz člena 6 Uredbe Komisije (EGS) št. 3796/90 [3], kakor je bila nazadnje spremenjena z Uredbo (EGS) št. 2674/92, njihov imetnik v določenem obdobju še naprej sklicuje na zavezujoče tarifne informacije glede uvrstitve blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenil pogodbo, na kakršno se nanašata točki (a) ali (b) drugega pododstavka člena 14, (3) Uredbe Sveta (EGS) št. 1715/90 [4]; ker so ukrepi, predvideni v tej uredbi, v skladu z mnenjem Odbora za nomenklaturo, kar zadeva izdelke št. 1, 3, 4, 5, 6, 7, 8, 9 v priloženi preglednici;

ker odbor za nomenklaturo glede izdelka št. 2 v priloženi preglednici ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ob upoštevanju veljavnih ukrepov v Skupnosti v zvezi s sistemi dvojnega preverjanja ter predhodnim in naknadnim nadzorom Skupnosti nad tekstilnimi izdelki ob uvozu v Skupnost, se lahko v skladu z določbami iz člena 6 Uredbe Komisije (EGS) št. 3796/90, njihov imetnik v obdobju 60 dni od začetka uporabe te uredbe še naprej sklicuje na zavezujoče tarifne informacije glede uvrstitve blaga v kombinirano nomenklaturo, ki jih izdajo carinski organi držav članic in ki niso več v skladu s to uredbo, če je tak imetnik sklenil pogodbo iz točk (a) ali (b) drugega pododstavka člena 14 Uredbe (EGS) št. 1715/90.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. julija 1992

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 110, 28.4.1992, str. 42.

[3] UL L 365, 28.12.1990, str. 17.

[4] UL L 160, 26.6.1990, str. 1.

--------------------------------------------------

PRILOGA

Poimenovanje blaga | Uvrstitev (tarifna oznaka KN) | Utemeljitev |

(1) | (2) | (3) |

1.Lahko enobarvno pleteno oblačilo (100 % bombaž) za pokrivanje zgornjega dela telesa, ki sega pod pas, z dolgimi rokavi. Ima oprijet okrogel vratni izrez z visokim našitim rebrastim patentom (višina 4 cm). To oblačilo je spredaj delno odprto od vratnega izreza navzdol z gumbom, ki se zapira iz desne na levo stran, naborki na ramenih in z ramenskimi blazinicami (glej fotografijo št. 501). | 61061000 | Uvrstitev opredeljujejo določbe splošnih pravil 1 in 6 za razlago kombinirane nomenklature in opomba 4 k Poglavju 61 ter besedilo tarifnih oznak KN 6101 in 61061000. Glej tudi Pojasnjevalne opombe kombinirane nomenklature v zvezi s tarifno oznako KN 6106. Ker ima izdelek splošne značilnosti srajčne bluze (kroj, okras in videz), ga ni mogoče uvrstiti kot izdelek podoben puloverju iz tarifne oznake KN 6110. |

2.Komplet iz dveh oblačilnih predmetov, pripravljen za prodajo na drobno, ki ga sestavljata:(a)oblačilo iz pletenine z lasasto površino (80 % bombaž, 20 % poliamid), dvobarvno (črtasto) za pokrivanje zgornjega dela telesa z dolgimi rokavi in okroglim vratnim izrezom brez odprtine. To oblačilo ima na vratnem izrezu, na koncu rokavov in na spodnjem delu oblačilarebrasti patent (glej fotografijo št 504 A);(b)hlače, izdelane iz enobarvne pletenine z lasasto površino (80 % bombaž, 20 % poliamid), ki segajo od pasu do gležnjev, brez razporka v pasu. Oblačilo je v pasu stisnjeno z elastiko, na koncu hlačnic pa ima rebrasti patent; (glej fotografijo št. 504 B). | 61083190 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 8 k Poglavju 61 in besedilo tarifnih oznak KN 6108, 610831 in 61083190. Ob upoštevanju splošnega videza oblačila in vrste blaga, se ta komplet šteje kot pižama. |

3.Pleteno oblačilo iz 100 % bombaža za pokrivanje zgornjega dela telesa, ki sega pod pas, z ovratnikom, ki se križa iz desne čez levo stran, brez odprtine, iz rebrasto pletenega materiala, s kratkimi rokavi.Oblačilo ima na prsnem delu tudi okrasni motiv in je na koncu rokavov in na spodnjem delu zarobljeno (glej fotografijo št. 453). | 61102099 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 6110, 611020 in 61102099. Glej tudi Pojasnjevalne opombe kombinirane nomeklature v zvezi s tarifno oznako KN 6110. To oblačilo je podobno puloverju. |

4.Pleteno oblačilo iz 100 % sintetike za pokrivanje zgornjega dela telesa, ki sega pod pas, z ovratnikom brez odprtine, dolgimi rokavi in z robom na spodnjem delu. Oblačilo ima na sprednji strani vratnega izreza trikotni vstavek iz rebrasto pletenega blaga (glej fotografijo št. 452). | 61103099 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 6110, 611030 in 61103099. Glej tudi Pojasnjevalne opombe kombinirane nomeklature v zvezi s tarifno oznako KN 6110. |

5.Oblačilo iz celičaste gume, ki je z obeh strani prekrita s pletenino, za pokrivanje spodnjega dela telesa od pasu do nižje od kolen, ki prekriva vsako nogo posebej, brez razporka. Šivi na oblačilu so pokriti z elastičnim trakom (kratke hlače) (glej fotografijo št. 503). | 61130010 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1(e) k Poglavju 95 ter besedilo tarifnih oznak KN 6113 in 61130010. |

6.Pletene nogavice — vrsta obutve iz tekstilnih vlaken (85 % akril, 13 % najlon, 2 % druga vlakna), brez uporabnih podplatov, s protidrsnimi PVC trakovi na podplatu za hojo po zloščenih ali spolzkih površinah (glej fotografijo št. 467). | 61159399 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 6115, 611593 in 61159399. |

7.Sestavljen paket gotovih tekstilnih izdelkov iz 100 % bombažne frotirne tkanine za brisače, pripravljen za prodajo na drobno in sestavljen iz: | | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 6209, 62092000, 6302 in 63026000. Ti tekstilni izdelki se ne morejo šteti kot komplet. Glej tudi Pojasnjevalne opombe harmoniziranega sistema v zvezi s splošnim pravilom 3(b), odstavek (X)(b) za razlagp nomenklature. |

(a)oblačilo za dojenčka, pravokotne oblike s kapuco, ki ima na eni strani aplikacijo z okrasnim motivom. Na dveh vogalih sta dva trakova, ki se zavežeta v pasu (kopalni plašč) (glej fotografijo št. 466 A); | 62092000 |

(b)Pravokotna krpa za umivanje v obliki rokavice brez prstov (glej fotografijo št. 466 B); | 63026000 |

(c)slinček z dvema trakcema, ki se priveže okoli vratu (glej fotografijo št. 466 C). | 62092000 |

8.Izdelek iz pletenega elastičnega materiala, ki obdaja gleženj in del noge, z odprtino za peto. Konci in robovi odprtine so opremljeni z gumijasti trakovi za zategovanje (opora za gleženj); (glej fotografijo št. 469). | 63079010 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1b) k Poglavju 90 in besedilo tarifnih oznak KN 6307, 630790 in 63079010. |

9.Izdelek iz celičaste gume, ki je z obeh strani prekrita s pletenino, ki obdaja koleno in del noge, z odprtino za pogačico. Šiv na zadnjem delu prekriva elastični trak (opora za koleno) (glej fotografijo št. 502) | 63079010 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 1b) k Poglavju 90 in besedilo tarifnih oznak KN 6307, 630790 in 63079010. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------